Diari Oficial de la Generalitat Valenciana


Sumari del DOGV 4680, del 29-01-2004 (2004/422)

Informació pública de l'aprovació de la modificació del projecte d'urbanització de la via de servicis del pla parcial 3/7.
--------------------------------------------------------------------------------------------------------------------------

### Dades del document

Número de DOGV
:   4680

Data del DOGV
:   29-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/422


Organisme emissor
:   Ajuntament d'Alacant

Tipus de document
:   Anunci

Informació pública de l'aprovació de la modificació del projecte d'urbanització de la via de servicis del pla parcial 3/7. [2004/F422]
  
El Consell de Gerència, en la sessió del dia 10 de novembre de 2003, va adoptar, entre altres, els acords següents:
  
«5. Modificació del projecte d'urbanització de la via de servicis del pla parcial 3/7: aprovació.
  
Es dóna compte de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.
  
Per acord de la Comissió Municipal de Govern, de data 5 de març de 2003, es van adjudicar a la mercantil Urdema, SA, les obres d'urbanització de la via de servici del pla parcial 3/7.
  
D'altra banda, la urbanització del carrer dels Països Escandinaus, en el tram comprés entre l'avinguda de les Nacions i el carrer de Sant Sebastià, va finalitzar el dia 14 d'abril de 2003.
  
Ambdues obres se solapen en una superfície aproximada de 500 metres quadrats, per la qual cosa, a fi de compatibilitzar les ja executades amb les que s'executaran i, al mateix temps, millorar les condicions de seguretat del trànsit de vehicles, el Servici d'Obres i Projectes de la Gerència Municipal d'Urbanisme ha emés un informe, de data 28 d'octubre de 2003, en el qual es proposa la modificació del projecte aprovat.
  
La modificació consistix a eliminar la intersecció de la calçada de la via de servici amb la del carrer dels Països Escandinaus, de manera que aquella quede suprimida en un tram de 200 metres. En contrapartida, es projecta un increment considerable de la zona verda, de 2.130 a 5.300 metres quadrats.
  
Es requerix, en conseqüència, aprovar la modificació, cosa que es competència del Consell de Gerència, de conformitat amb el que s'establix en l'article 9.B) dels Estatuts de la Gerència, aprovats definitivament pel Ple de l'ajuntament, en la sessió del dia 4 de desembre de 2001, en relació amb el Decret de l'Alcaldia de 10 de gener de 2003.
  
Com a conseqüència del que s'ha exposat, el Consell de Gerència adopta els següents acords, per unanimitat:
  
Primer. Aprovar la modificació del projecte d'urbanització de la via de servici del pla parcial 3/7, d'iniciativa municipal, de conformitat amb l'informe emés el dia 28 d'octubre de 2003 pel Servici d'Obres i Projectes i amb els plànols de planta que s'hi adjunten.
  
Segon. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Generalitat Valenciana.»
  
Es publica per a coneixement general, atés el que s'establix en l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i s'advertix que, contra l'acte esmentat, que posa fi a la via administrativa, i davant l'òrgan que el va dictar, es pot interposar, per escrit dirigit a l'ajuntament, en el termini d'un mes i amb caràcter potestatiu, un recurs de reposició, previ al contenciós administratiu, o este directament, davant de la Sala del Tribunal Superior de Justícia de la Comunitat Valenciana, en el termini de dos mesos, comptats (ambdós terminis) a partir del dia següent al de la publicació d'este edicte en el Butlletí Oficial de la Província d'Alacant.